Baie van ons het iewers in 'n kas 'n ou melkbeker of suikerpotjie wat ons vermoed dalk silwer kan wees. Oudhede-ghoeroe Jo-Marie Rabe wys ons hoe om te onderskei tussen silwer en geplateerde silwer.
'n Merk om voor uit te kyk, is die Sterling of standaardmerk. Met klein variasies het dit altyd die profiel van 'n leeu. Net egte silwer mag met hierdie stempel gemerk word. So wanneer jy dit sien weet jy dis egte silwer. Die ander merke in die stel verskil van stuk tot stuk en om dit te kan interpreter, het mens 'n basiese kennis en ‘n baie goeie boek nodig.